รัฐบาลไทย-ข่าวทำเนียบรัฐบาล-รมช.ประภัตร นั่งหัวโต๊ะ ไฟเขียว 6 ร่างมาตรฐาน ประชุมคณะกรรมการมาตรฐานสินค้าเกษตร มุ่งพัฒนาคุณภาพผลิตภัณฑ์
วันพุธที่ 29 มีนาคม 2566
รมช.ประภัตร นั่งหัวโต๊ะ ไฟเขียว 6 ร่างมาตรฐาน ประชุมคณะกรรมการมาตรฐานสินค้าเกษตร มุ่งพัฒนาคุณภาพผลิตภัณฑ์
รมช.ประภัตร นั่งหัวโต๊ะ ไฟเขียว 6 ร่างมาตรฐาน ประชุมคณะกรรมการมาตรฐานสินค้าเกษตร มุ่งพัฒนาคุณภาพผลิตภัณฑ์ พร้อมสร้างความปลอดภัยของผู้บริโภค เพื่อให้ได้คุณภาพและมาตรฐาน
วันนี้ (29 มี.ค.66) นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานประชุมคณะกรรมการมาตรฐานสินค้าเกษตร ครั้งที่ 1/2566 โดยมี นายพีรพันธ์ คอทอง รองปลัดกระทรวงเกษตรและสหกรณ์ นายพิศาล พงศาพิชณ์ เลขาธิการสํานักงานมาตรฐานสินค้าเกษตรและอาหารแห่งชาติ (มกอช.) พร้อมหน่วยงานที่เกี่ยวข้องเข้าร่วม ณ ห้องประชุมกระทรวงเกษตรและสหกรณ์ ว่า ที่ประชุมได้รับทราบรายงานผลการรับฟังความคิดเห็นต่อร่างกฎกระทรวงกําหนดมาตรฐานสินค้าเกษตรสําหรับหลักปฏิบัติในการตรวจและรับผลทุเรียนสําหรับโรงรวบรวมและโรงคัดบรรจุเป็นมาตรฐานบังคับ พ.ศ. ... โดยสํานักงานมาตรฐานสินค้าเกษตรและอาหารแห่งชาติ (มกอช.) จะดําเนินการนําความคิดเห็นดังกล่าว และความคิดเห็นการเวียนรับฟังความเห็น WTO เสนอคณะกรรมการวิชาการพิจารณามาตรฐานสินค้าเกษตร เรื่องการปฏิบัติที่ดีสําหรับโรงรวบรวมและโรงคัดทุเรียน นําเสนอต่อคณะกรรมการมาตรฐานสินค้าเกษตรฯ
เพื่อพิจารณา
รวมทั้ง ได้รับทราบผลการดําเนินงานออกใบอนุญาตเป็นผู้ผลิต ผู้ส่งออก ผู้นําเข้าสินค้าเกษตรตามมาตรฐานบังคับ จํานวนทั้งหมด 7 มาตรฐาน ได้แก่ 1.หลักปฏิบัติสําหรับกระบวนการรมผลไม้สดด้วยก๊าซซัลเฟอร์ไดออกไซต์ (มกษ.1004-2557) 2.หลักปฏิบัติสําหรับการผลิตเชื้อเห็ด (มกษ.2507-2559) 3. เมล็ดถั่วลิสง : ข้อกําหนดปริมาณอะฟลาทอกซิน (มกษ.4702-2557) 4.การปฏิบัติที่ดีสําหรับศูนย์รวบรวมน้ํานมดิบ (มกษ.6401-2557) 5. การปฏิบัติทางการเพาะเลี้ยงสัตว์น้ําที่ดีสําหรับฟาร์มผลิตลูกกุ้งขาวแวนนาไม ปลอดโรค (มกษ.7432-2558) 6. การปฏิบัติที่ดีสําหรับการผลิตทุเรียนแช่เยือกแข็ง (มกษ.9046-2560) และ7. การปฏิบัติทางการเกษตรที่ดีสําหรับฟาร์มไก่ไข่ (มกษ.6909-2562)
นอกจากนี้ ยังได้พิจารณาเห็นชอบร่างมาตรฐานสินค้าเกษตร 6 เรื่อง ได้แก่ 1. เมล็ดโกโก้ 2. การปฏิบัติทางการเกษตรที่ดีสําหรับโกโก้ 3. หลักปฏิบัติสําหรับการป้องกันและลดการปนเปื้อนสารพิษจากราในธัญพืช 4. การปฏิบัติที่ดีสําหรับฟาร์มไหมชนิดกินใบหม่อน (ทบทวน) 5. แนวทางการทดสอบความไวของแบคทีเรียต่อยาต้านจุลชีพสําหรับปศุสัตว์ และ 6. ห่วงโซ่การคุ้มครอง : ผลิตภัณฑ์กุ้งทะเลจากการเพาะเลี้ยงอย่างยืน
ด้านนายพิศาล พงศาพิชณ์ เลขาธิการสํานักงานมาตรฐานสินค้าเกษตรและอาหารแห่งชาติ (มกอช.) กล่าวเพิ่มเติมว่า สําหรับสาระสําคัญของร่างมาตรฐาน 6 เรื่อง ได้แก่
1. เมล็ดโกโก้ ปัจจุบันโกโก้เป็นพืชเศรษฐกิจของภูมิภาคอาเซียน เนื่องจากสภาพภูมิอากาศที่เหมาะสําหรับการปลูกโกโก้ เช่น อินโดนีเซีย มาเลเซีย ฟิลิปปินส์ เวียดนาม และไทย นอกจากนี้ความต้องการของตลาดทั้งในประเทศและต่างประเทศมีจํานวนมาก มีการนําเมล็ดโกโก้ไปใช้ประโยชน์ในภาคอุตสาหกรรมต่างๆ อย่างกว้างขวาง มกอช. จึงได้จัดทําร่างมาตรฐานสินค้าเกษตรเรื่องเมล็ดโกโก้ เพื่อเป็นแนวทางในการพัฒนาคุณภาพของผลิตภัณฑ์สร้างความปลอดภัยของผู้บริโภค
เป็นเกณฑ์อ้างอิงในทางการค้าในประเทศและระหว่างประเทศและสร้างความเชื่อมั่นให้เมล็ดโกโก้เป็นที่ยอมรับมากขึ้น
2. การปฏิบัติทางการเกษตรที่ดีสําหรับโกโก้ มาตรฐานนี้ครอบคลุมข้อกําหนดการปฏิบัติทางการเกษตรที่ดีสําหรับโกโก้
ตั้งแต่การจัดการในแปลงปลูกจนถึงการจัดการหลังการเก็บเกี่ยว เพื่อให้ได้ผล และเมล็ดโกโก้ที่มีคุณภาพ ปลอดภัย และเหมาะสมต่อการแปรรูปเพื่อบริโภค โดยคํานึงถึงสิ่งแวดล้อมสุขภาพความปลอดภัย และสวัสดิภาพของผู้ปฏิบัติงาน รวมถึงความปลอดภัยของผู้บริโภค
3. หลักปฏิบัติสําหรับการป้องกันและลดการปนเปื้อนสารพิษจากราในธัญพืช เป็นการกําหนดหลักปฏิบัติที่อยู่บนพื้นฐานของการปฏิบัติทางการเกษตรที่ดีและการปฏิบัติที่ดีสําหรับการผลิตธัญพืชและผลิตภัณฑ์เพื่อใช้เป็นอาหารและอาหารสัตว์ในทุกขั้นตอน ตั้งแต่ก่อนการเก็บเกี่ยว ระหว่างการเก็บเกี่ยว หลังการเก็บเกี่ยว การเก็บรักษา การขนส่ง การแปรรูป และการกระจายสินค้า โดยมีวัตถุประสงค์หลักเพื่อป้องกันและลดการปนเปื้อนสารพิษจากรา
4. การปฏิบัติที่ดีสําหรับฟาร์มไหมชนิดกินใบหม่อน (ทบทวน) การเลี้ยงไหมชนิดกินใบหม่อน นอกจากจะได้ผลผลิตเป็นรังไหมแล้ว ยังได้หนอนไหมและดักแด้ไหม ซึ่งเป็นที่นิยมของผู้บริโภค ปัจจุบันยังไม่มีมาตรฐานระบบการผลิตเพื่อสร้างความมั่นใจให้กับผู้บริโภค มอกช. จึงได้ดําเนินการทบทวน มาตรฐานสินค้าเกษตรเรื่องการปฏิบัติที่ดีสําหรับการผลิตรังไหม
โดยเปลี่ยนชื่อเป็น “การปฏิบัติที่ดีสําหรับฟาร์มไหมชนิดกินใบหม่อน” และขยายขอบข่ายให้ครอบคลุมทั้งรังไหมสดสําหรับนําไปแปรรูป หนอนไหมวัยอ่อนสําหรับนําไปเลี้ยงต่อ และหนอนไหมวัยแก่และดักแด้มีชีวิตสําหรับนําไปแปรรูปเพื่อการบริโภค
5. แนวทางการทดสอบความไวของแบคทีเรียต่อยาต้านจุลชีพสําหรับปศุสัตว์ ซึ่งมาตรฐานนี้ ใช้เป็นแนวทางการทดสอบความไวต่อยาต้านจุลชีพของแบคทีเรียที่แยกได้จากตัวอย่างในแต่ละขั้นตอนของโซ่การผลิตสัตว์เพื่อการบริโภค เพื่อให้ห้องปฏิบัติการด้านการทดสอบความไวของแบคทีเรียต่อยาต้านจุลชีพที่เกี่ยวข้องกับการเฝ้าระวังและตรวจติดตามเชื้อดื้อยาในปศุสัตว์นําไปปรับใช้ให้มีความสอดคล้องเป็นมาตรฐานเดียวกัน สอดคล้องกับประกาศแผนปฏิบัติการสําหรับการดื้อยาต้านจุลชีพระดับโลกขององค์การอนามัยโลก รวมทั้งระเบียบวิธีการทดสอบความไวของแบคทีเรียต่อยาต้านจุลชีพของโคเด็กซ์ และองค์การสุขภาพสัตว์โลก
และ 6. ห่วงโซ่การคุ้มครอง : ผลิตภัณฑ์กุ้งทะเลจากการเพาะเลี้ยงอย่างยั่งยืน มาตรฐานนี้ครอบคลุมข้อกําหนดห่วงโซ่การคุ้มครองผลิตภัณฑ์กุ้งทะเล จากกุ้งที่มาจากฟาร์มที่ได้รับการรับรองตามมาตรฐานสินค้าเกษตรเรื่องการปฏิบัติทางการเพาะเลี้ยงสัตว์น้ําที่ดีสําหรับฟาร์มเลี้ยงกุ้งทะเล (มกษ.7401)หรือมาตรฐานที่เทียบเท่า รวมถึงมาตรฐานที่ Global Sustainable Seafood Initiative (GSSI) ให้การยอมรับ หรือมาตรฐานที่ มกอช.ประกาศกําหนด ประกอบด้วย ข้อกําหนดเกี่ยวกับผู้ประกอบการในห่วงโซ่อุปทาน ผู้รับจ้างช่วงในห่วงโซ่อุปทานการแยกผลิตภัณฑ์ บุคลากร เอกสารและบันทึกข้อมูลสําหรับการตามสอบ การแสดงฉลาก และการกล่าวอ้าง การเก็บรักษาบันทึกข้อมูลเพื่อให้สามารถกล่าวอ้างและสร้างความมั่นใจให้กับผู้บริโภคว่า ผลิตภัณฑ์ดังกล่าวมาจากระบบการเพาะเลี้ยงอย่างยั่งยืน และผลิตภัณฑ์กุ้งทะเลตามมาตรฐานนี้ครอบคลุมกุ้งทะเลทั้งที่ผ่านและไม่ผ่านกระบวนการแปรรูป